Държавен вестник, бр. 62, 2015 г., стр. 9

БРОЙ  62	
Д Ъ Р Ж А В Е Н  В Е С Т Н И К 	
СТР.  9  
Чл. 21. (1) Лице, което претендира, че е 
вложител, но му е отказано изплащане на суми 
по влога в размера по чл. 9 и 10 в сроковете 
по чл. 20, ал. 5 или 6, или което не е съгласно 
с размера на изплатената му сума, може да 
предяви писмените си възражения в срок до 
три месеца от началния ден на изплащане на 
гарантираните влогове пред квестора, времен-
ния или извънредния управител, ликвидатора, 
временния синдик или синдика на банката.
(2) Квесторът, временният или извънред-
ният управител, ликвидаторът, временният 
синдик или синдикът се произнася по възраже-
нията по ал. 1 в 7-дневен срок от получаването 
им. В случай че възражението по ал. 1 не бъде 
уважено, лицето може да предяви правата си 
по реда на Гражданския процесуален кодекс.
Чл. 22. (1) От началната дата на изпла-
щане по чл. 20 фондът встъпва в правата 
на вложителите към банката до размера на 
гарантираните суми независимо от размера и 
датата, на която вложителят се е разпоредил 
с гарантираната сума.
(2) Фондът не дължи лихви по гаранти-
раните суми.
Г л а в а  ш е с т а
ИНВЕСТИРАНЕ НА СРЕДСТВАТА НА 
ФОНДА
Чл. 23. Средствата на фонда се инвести-
рат във:
1. депозити в Българската народна банка;
2. високоликвидни дългови ценни книжа:
а) издадени или гарантирани от българ-
ската държава;
б) издадени от други държави членки, 
които имат кредитен рейтинг една от двете 
най-високи оценки, присъден от две агенции за 
кредитен рейтинг, регистрирани или сертифи-
цирани съгласно Регламент (ЕО) №1060/2009 
на Европейския парламент и на Съвета от 
16 септември 2009 г. относно агенциите за 
кредитен рейтинг (ОВ, L 302/1 от 17 ноември 
2009 г.), наричан по-нататък „Регламент (ЕО) 
№ 1060/2009“;
в) издадени от трети държави, които имат 
кредитен рейтинг една от двете най-високи 
оценки, присъден от две агенции за кредитен 
рейтинг, регистрирани или сертифицирани 
съгласно Регламент (ЕО) № 1060/2009;
г) издадени от Европейската централна 
банка, Европейската инвестиционна банка, 
Европейската банка за възстановяване и 
развитие или други чуждестранни финансови 
институции или международни финансови 
организации, включително наднационални 
организации на държавите членки, чиито 
задължения са оценени с една от двете най-
високи оценки, присъдени от две агенции за 
кредитен рейтинг, регистрирани или сертифи-
цирани съгласно Регламент (ЕО) № 1060/2009.
Г л а в а  с е д м а
СЪТРУДНИЧЕСТВО СЪС СХЕМИ ЗА ГА-
РАНТИРАНЕ НА ВЛОГОВЕТЕ В РАМКИТЕ 
НА ЕВРОПЕЙСКИЯ СЪЮЗ
Раздел I
Заемане на средства между схеми за гаран-
тиране на влоговете
Чл. 24. (1) Фондът може да отпуска заеми 
на схеми за гарантиране на влоговете от други 
държави членки при следните условия:
1. схемата заемополучател не може да из-
пълни задълженията си за изплащане на га-
рантираните влогове поради липса на средства;
2. схемата заемополучател е използвала 
възможностите за набиране на извънредни 
вноски от банките;
3. схемата заемополучател ще използва 
заетите средства само за изплащане на га-
рантираните влогове;
4. схемата заемополучател няма задължение 
за погасяване на заем от друга схема;
5. схемата заемополучател е посочила су-
мата, която иска да заеме;
6. общият размер на заема не може да 
надвиша 0,5 на сто от гарантираните влогове 
на схемата заемополучател;
7. схемата заемополучател е информирала 
Европейския банков орган за искането си, 
като гарантира, че е изпълнила условията по 
т. 1 – 5 и посочва размера на поискания заем;
8. схемата заемополучател се ангажира да 
изплати заема в срок до 5 години; изплащането 
може да се извършва на годишни вноски, като 
лихвата е дължима към момента на пълното 
погасяване на главницата;
9. размерът на лихвата е не по-малък от 
лихвения процент по пределното кредитно 
улеснение на Европейската централна банка 
през кредитния период.
(2) Фондът уведомява Европейския банков 
орган за първоначалния лихвен процент, както 
и за срока на заема.
Раздел II
Изплащане на гарантираните размери на 
влоговете в клонове на банки от други дър-
жави членки
Чл. 25. (1) Фондът изплаща гарантира-
ните размери на влоговете на вложители в 
клонове в Република България на банки от 
други държави членки от името и за сметка 
на схемата за гарантиране на влоговете в 
държавата членка по произход.
(2) Фондът изплаща сумите по ал. 1 в 
съответствие с указанията на схемата за га-
рантиране на влоговете в държавата членка 
по произход. В тези случаи фондът не носи 
отговорност за определяне на сумите, подле-
жащи на изплащане.
(3) Схемата за гарантиране на влоговете 
в държавата членка по произход предоставя 
необходимите финансови средства преди